Projekt je financovaný z grantov Islandu, Lichtenštajska a Nórska prostredníctvom Finančného mechanizmu EHP a zo štátneho rozpočtu Slovenskej republiky.

Spolufinancované zo štátneho rozpočtu Slovenskej republiky.

**Názov projektu: EcoSapiens in EcoSchool alebo ES in ES**

**Názov programovej oblasti:** Prispôsobenie sa zmene klímy -

                                                      prevencia pred povodňami a suchom

**Názov výstupu programu:** Zvýšenie povedomia a vzdelania v

                                                  oblasti prispôsobenia sa zmene klímy

**Názov relevantných výsledkov programu:**

* Vypracovanie a propagácia osnov zameraných na manažment dažďových vôd a jej prepojenie na zmenu klímy pre základné školy.
* Publikovanie všetkých informácií o programe " Prispôsobenie sa zmene klímy - prevencia povodní a sucha " pre širokú verejnosť prostredníctvom internetu.

**Cieľ a environmentálne vzdelávanie:**

Výsledky realizácie projektu budú prostriedkom pre environmentálne vzdelávanie žiakov. Cieľom je zvýšenie environmentálneho povedomia  v oblasti prispôsobenia sa zmene klímy, z hľadiska využitia dažďovej vody a následného šetrenia  zdrojov pitnej vody.
Vysadené dreviny budú plniť poznávaciu a estetickú funkciu. Miesto bude aj oddychovou zónou pre žiakov a širšiu verejnosť.
Škola vypracuje vlastné vzdelávacie materiály pre realizáciu vyučovania. Vzdelávanie bude zahrnuté do výučby vybraných predmetov  (prírodoveda, biológia, chémia, svet práce a technika). Ciele vzdelávania budú zakomponované v  tematických výchovno-vzdelávacích programoch vybraných učebných predmetov a v pláne koordinátora environmentálnej výchovy.

**Cieľové skupiny:**

**Žiaci tunajšej ZŠ - 450 žiakov - zvýšenie ekologického povedomia, získanie nových informácií a ich prezentácia na verejnosti, učenie zážitkovou formou priamo v teréne, následná starostlivosť o novovybudované prvky ( výchova k trvalej udržateľnosti )**

**Deti z družobných materských škôlok v meste – 150 detí – hravou a nenásilnou formou majú možnosť stretnúť sa s ekológiou**

**Pedagogickí a nepedagogickí zamestnanci školy – 50 zamestnancov – získanie nových informácií, poznatkov a zručností v oblasti klimatických zmien, následná aplikácia na vyučovacích hodinách, trvalé zakomponovanie učiva o klimatických zmenách do učebných osnov**

**Rodičia žiakov a ich príbuzní – 800 ľudí – získanie nových informácií a zvyšovanie ekologického povedomia**

**Obyvatelia mesta, hlavne blízkeho okolia – získanie nových informácií a zvyšovanie ekologického povedomia; vybudovaním nových ekologických prvkov v areáli školy sa zlepší mikroklíma lokality Pod Hrádkom**

**Informačné aktivity a harmonogram vzdelávania:**
1. Otváracia propagačná akcia projektu (triednicke hodiny a rodičovské združenie) - predstavenie projektu, jeho      ciele,     predpokladané výsledky formou prezentácie pre žiakov ZŠ rodičov a      širšiu verejnosť.

2. Záverečná propagačná akcia (workshop) - zhodnotenie realizácie projektu, ukážky   aktivít realizovaných v rámci naplňania cieľov projektu s dôrazom na prínos        projektu v   realizovaní enviromentálnej výchovy vo výchovnovzdelávacom procese a v   mimoškolskej činnosti, stanovenie úloh na zabezpečenie trvalej udržateľnosti projektu.

3. Využitie výsledkov projektu na realizáciu otvorených hodín ku Dňu vody  a Dňu   Zeme.

4. Zorganizovať pre žiakov a verejnosť  prednášku s besedou  s odborníkom v  oblasti    problematiky zmeny klímy so zameraním na manažment vôd.

5. Zriadenie webovej podstránky projektu v rámci existujúcej webovej stránky školy. Webová podstránka bude informovať verejnosť o základných cieľoch projektu, o
novinkách realizácie projektu, o priebehu implementácie projektu. Bude obsahovať obrazovú dokumentáciu a kontaktné informácie.

**Technické opatrenia:**
Predmetom projektu je areál ZŠ a vnútorné átrium školy , kde snahou je vyriešiť nakladanie s dažďovou vodou zo spevnených plôch areálu a čiastočne striech. Je zameraný v prvom rade na využitie dažďovej vody na závlahu novozaložených dažďových záhrad.